

**ฐานข้อมูลเกี่ยวกับศาสนา ศิลปะ วัฒนธรรม ประเพณี และภูมิปัญญาท้องถิ่น**

**ฐานข้อมูล**

**ศิลปะ วัฒนธรรม และศาสนา**



**องค์การบริหารส่วนตำบลหาดนางแก้ว**

**ตำบลหาดนางแก้ว   อำเภอกบินทร์บุรี**

**จังหวัดปราจีนบุรี**

**บทนำ**

องค์การบริหารส่วนตำบลหาดนางแก้ว เป็นหน่วยงานที่มีอำนาจหน้าที่ในการทำนุบำรุงศิลปวัฒนธรรม ประเพณีท้องถิ่น ซึ่งตลอดระยะเวลาที่ผ่านมา องค์การบริหารส่วนตำบลหาดนางแก้วไม่ได้รวบรวมสารสนเทศและจัดระบบฐานข้อมูลท้องถิ่นได้อย่างเป็นรูปธรรม ทำให้ไม่มีแหล่งอ้างอิงหรือแหล่งศึกษาค้นคว้าด้านศิลปวัฒนธรรมท้องถิ่น ส่งผลให้การอนุรักษ์และทำนุบำรุงด้านศิลปวัฒนธรรมของท้องถิ่นทำได้อย่างไม่เต็มประสิทธิภาพ

กองการศึกษา ศาสนาและวัฒนธรรม องค์การบริหารส่วนตำบลหาดนางแก้ว ในฐานะที่เป็นหน่วยงานหลักในการดำเนินพันธกิจด้านการทำนุบำรุงศิลปวัฒนธรรม ประเพณีท้องถิ่น ได้ตระหนักถึงความสำคัญในการรวบรวมสารสนเทศ จัดระบบฐานข้อมูลท้องถิ่น เพื่อใช้เป็นแหล่งในการศึกษาค้นคว้าด้านศิลปวัฒนธรรม ประเพณีของท้องถิ่น การรวบรวมองค์ความรู้เพื่อการวิจัยเพื่อการพัฒนาท้องถิ่น ทั้งยังเป็นการอนุรักษ์ ทำนุบำรุง และเผยแพร่มรดกด้านศิลปวัฒนธรรมของท้องถิ่นและของชาติ ไว้อีกทางหนึ่งด้วย จึงได้จัดทำฐานข้อมูลทางด้านศิลปะ วัฒนธรรม และศาสนา โดยมี**วัตถุประสงค์** เพื่อรวบรวมสารสนเทศท้องถิ่นของตำบลหาดนางแก้ว ซึ่งเป็นข้อมูลที่อยู่กระจัดกระจายตามหมู่บ้านต่าง ๆ หรือเป็นเพียงคำบอกเล่าตามท้องถิ่น ซึ่งยังไม่มีหน่วยงานที่รับผิดชอบโดยตรง เพื่อสร้างฐานข้อมูลท้องถิ่นของตำบลหาดนางแก้ ไว้สำหรับศึกษาวิจัย และใช้ประโยชน์ในทางวิชาการ เพื่ออนุรักษ์และเผยแพร่สารสนเทศด้านศิลปวัฒนธรรมท้องถิ่น ให้แพร่หลาย และเป็นการทำนุบำรุงและธำรงไว้ซึ่งเอกลักษณ์ของท้องถิ่น และของชาติ เพื่อเป็นการอนุรักษ์และส่งเสริมภูมิปัญญาท้องถิ่น ให้มีการนำไปใช้ให้เกิดประโยชน์สูงสูดในเชิงพาณิชย์ การค้า และการท่องเที่ยว เพื่อส่งเสริมให้ท้องถิ่น มีระบบคุ้มครองภูมิปัญญาท้องถิ่น เพื่อนำมาใช้ให้เกิดประโยชน์แก่ประเทศไทย

กองการศึกษา  ศาสนา และวัฒนธรรม

 องค์การบริหารส่วนตำบลหาดนางแก้ว

**ฐานข้อมูล ศิลปะ วัฒนธรรม และศาสนา**

**ข้อมูลเกี่ยวกับศาสนสถาน**

                ประชากรส่วนใหญ่ในพื้นที่ตำบลหาดนางแก้ว  นับถือศาสนาพุทธ   มีศาสนาสถาน (วัด) เป็นสถานที่ที่ใช้ในการประกอบพิธีกรรมสำหรับพุทธศาสนิกชน   และยังเป็นศูนย์อบรมเผยแพร่หลักธรรมแก่นักเรียน  เยาวชน   และประชาชน   ทำให้ทุกคนได้พัฒนาจิตใจ สุขภาพจิตดีมีคุณธรรมศีลธรรมสามารถนำมาใช้ปฏิบัติในการดำเนินชีวิตได้เป็นอย่างดี ซึ่งประชาชนชาวตำบลหาดนางแก้ว   ส่วนใหญ่นับถือศาสนาพุทธ
                ตำบลหาดนางแก้ว  มีศาสนสถาน (วัด) 4 แห่ง  มีรายละเอียด  ดังนี้

|  |  |  |  |  |  |
| --- | --- | --- | --- | --- | --- |
| **ลำดับที่** | **ชื่อ** | **หมู่ที่** | **ชื่อเจ้าอาวาส (ปัจจุบัน)** | **จำนวน****พระสงฆ์** | **จำนวน****สามเณร** |
| 1 | วัดป่าหาดนางแก้ว | 1 | พระอธิการเดช  จิตฺตกาโร | 5 | - |
| 2 | วัดหาดสูง | 2 | พระสันติรวิวังโส | 4 | - |
| 3 | วัดวังบัวทอง | 4 | พระครูอุดมธรรมธารี | 7 | - |
| 4 | วัดสำนักสงฆ์ปราสาททอง | 7 | พระทอง (รักษาการเจ้าอาวาส) | 2 | - |

**☞วัดป่าหาดนางแก้ว**

**ประวัติความเป็นมาของวัดป่าหาดนางแก้ว**

วัดป่าหาดนางแก้ว ตั้งอยู่ที่หมู่ 1 บ.คลองปีรู ต.หาดนางแก้ว อ.กบินทร์บุรี จ.ปราจีนบุรี เดิมสร้างเป็นสำนักสงฆ์ใช้ชื่อว่า **“สำนักสงฆ์ป่าหาดนางแก้ว”** ตั้งขึ้นเมื่อปี พ.ศ.2532 โดยมีผู้มีจิตศรัทธาบริจาคที่ดินให้สร้างสำนักสงฆ์ดังนี้

1. นายสุทน  นางเสงี่ยม  จันทร์ดี
2. นางเล็ก  โตด้วง
3. แม่ชีทองสุข  นกพานิช  (ร่วมบริจาคสมทบ)

ต่อมาทางสำนักสงฆ์ได้มีการพัฒนาสร้างเสนาสนะขึ้นตลอดจนศาลาการเปรียญ เจริญก้าวหน้าขึ้นเป็นลำดับ และมีพี่น้องประชาชน มาทำบุญที่สำนักสงฆ์เป็นจำนวนมาก และทางสำนักสงฆ์ได้รับอนุเคราะห์จาก พระครูประกาศสมาธิคุณ เจ้าอาวาสวัดสุวรรณประสิทธิ์ เจ้าคณะแขวงคันนายาว เขตลาดพร้าว - บึงกุ่ม กรุงเทพมหานคร รับสำนักสงฆ์แห่งนี้ไว้เป็นสาขาของวัดสุวรรณประสิทธิ์ จากนั้นพระครูประกาศสมาธิคุณ ต่อมาในปี พ.ศ.2543 ได้มีการก่อสร้างอุโบสถขึ้นมีเจ้าภาพอุปถัมภ์ซึ่งมีรายนามดังต่อไปนี้

1. นายพิชัย  นางอาภาพรรณ   กนิษฐานนท์
2. นายช้อย   นางชุ่ม  ประสงค์ดี
3. นายพงศกร   คุณหญิงพรผจง   เลาหวิเชียร
4. นายบุญเสริม  นางวิรัตน์    คุ้มพวงเพชร
5. นายสิทธิชัย   นางลำภู    มาลัยรัตน์
6. ตระกูลสุขโภชน์ ตำบลเกาะขนุน อำเภอพนมสารคามจังหวัดฉะเชิงเทราและสาธุชนทั่วไปที่ไม่สามารถกล่าวนามได้

เมื่อวันที่ 14 สิงหาคม พ.ศ. 2544 นายกุศล จันทร์ดี   ซึ่งเป็นบุตรของนายสุทน นางเสงี่ยม จันทร์ดี ได้ทำหนังสือถึงนายอำเภอกบินทร์บุรี เพื่อขออนุญาตให้นายกุศล จันทร์ดี   เป็นผู้สร้างวัดและตามความในพระราชบัญญัติคณะสงฆ์และมหาเถรสมาคม อนุญาตให้นายกุศล จันทร์ดี   เป็นผู้สร้างวัดและต่อมาปี พ.ศ. 2546 ได้สร้างเสนาสนะ

ขึ้นพอสมควรเป็นที่พำนักของพระภิกษุสงฆ์ได้แล้ว อาศัยความตามข้อ 4 แห่งกฎกระทรวง ฉบับที่ 1 ออกตามความ ในพระราชบัญญัติคณะสงฆ์ พ.ศ. 2505 และด้วยความเห็นชอบของมหาเถรสมาคม สำนักพระพุทธศาสนาแห่งชาติจึงประกาศให้ตั้งเป็นวัดขึ้นในพระพุทธศาสนามีนามว่า **“วัดป่าหาดนางแก้ว”** ตามประกาศลงวันที่ 18 เมษายน พ.ศ. 2546    ลงนามโดยนายวิษณุ เครืองาม รองนายกรัฐมนตรี ปฏิบัติราชการแทนนายกรัฐมนตรี โดยมี พระอธิการเดช  จิตฺตกาโร เป็นเจ้าอาวาส เมื่อวันที่ 1 เมษายน พ.ศ. 2547 และได้รับ พระราชทานวิสุงคามสีมา ตามประกาศของสำนักนายกรัฐมนตรี มีพระบรมราชโองการโปรดเกล้าฯอนุญาต ให้วัดตามลำดับที่ 48 ที่มีชื่อในท้ายบัญชีประกาศนี้ได้รับรับพระราชทานวิสุงคามสีมา ตามเขตที่กำหนดไว้นั้นให้ นายอำเภอท้องที่ปักหมายเขตให้ถูกต้องตามที่กำหนดไว้ ประกาศ ณ วันที่ 28 มิถุนายน พ.ศ.2548 ผู้รับสนองพระราชโองการคือนายจาตุรนต์ ฉายแสงรองนายกรัฐมนตรี





อ้างอิงข้อมูลจาก <http://www.watpahadnangkaew.com/data_5497>

**☞วัดวังบัวทอง**

วัดวังบัวทอง ตั้งอยู่เลขที่ 47 หมู่ 4 ต.หาดนางแก้ว อ.กบินทร์บุรี จ.ปราจีนบุรี



**ฐานข้อมูลเกี่ยวกับวัฒนธรรม/ประเพณี**

|  |  |  |  |  |
| --- | --- | --- | --- | --- |
| **ลำดับที่** | **ประเพณี/วัฒนธรรม** | **ประวัติความเป็นมา/ความสำคัญ** | **ช่วงเวลา** | **สถานที่ปฏิบัติ** |
| 1 | วันมาฆบูชา | วันมาฆบูชา เป็นสำคัญวันหนึ่งของพระพุทธศาสนา เป็นที่รู้กันว่าเป็นวันเกิดพระธรรม ถือว่าเป็นวันที่พระพุทธเจ้า ได้ประกาศหลักธรรมคำสอนของพระองค์ เพื่อให้พระอรหันต์ทั้งหลาย ที่มาประชุมพร้อมกันในวันนั้น นำไปเผยแผ่ | วันขึ้น 15 ค่ำ เดือน 4 | - ศาสนาสถานในพื้นที่ |
| 2 | ประเพณีวันสงกรานต์ | ประเพณีสงกรานต์ ถือเป็นประเพณีวันขึ้นปีใหม่ไทย ที่ถือปฏิบัติสืบเนื่องกันมาแต่โบราณ เป็นวัฒนธรรมประจำชาติที่งดงามและฝังลึกเข้าไปในชีวิตของคนไทยมานาน มีการทำบุญตักบาตร สรงน้ำพระ รดน้ำขอพรผู้สูงอายุให้อยู่เย็นเป็นสุข และกิจกรรมต่างๆมากมาย | วันที่ 12- 15 เมษายน ของทุกปี |  - ครอบครัว ชุมชน หมู่บ้านอบต.หาดนางแก้ว ศาสนสถานในพื้นที่ ฯ |
| 3 | วันวิสาขบูชา | การบูชาในวันเพ็ญ ขึ้น 15 ค่ำ เดือนวิสาขะ หรือเดือน 6 เนื่องในโอกาสวันคล้ายวัน พระพุทธ เจ้าประสูติ ตรัสรู้ และเสด็จดับขันธปรินิพพานพุทธศาสนิกชนจะบำเพ็ญกุศล ทำบุญตักบาตร บริจาคทาน ปฏิบัติธรรมที่วัด รักษาศีล ไหว้พระ สวดมนต์ ฟังธรรม เวียนเทียน เจริญภาวนา ฯ | วันขึ้น15 ค่ำ เดือน 6 |  - ศาสนาสถานในพื้นที่ |
| 4 | วันเข้าพรรษา | การเข้าพรรษาเป็นพุทธบัญญัติ ซึ่งพระภิกษุสงฆ์ ทุกรูปจะต้องปฏิบัติตาม หมายถึง การอธิฐานอยู่ประจำที่ไม่เที่ยวจาริกไปยังสถานที่ต่างๆ เว้นแต่มีกิจจำเป็นจริงๆ ช่วงจำพรรษาจะอยู่ในช่วงฤดูฝนที่มีกำหนดเป็นระยะเวลา 3 เดือน มีประเพณีสำคัญที่ขาดไม่ได้เลย คือ  | วันแรม 1 ค่ำเดือน 8 |  - ศาสนาสถานในพื้นที่ |

|  |  |  |  |  |
| --- | --- | --- | --- | --- |
| **ลำดับที่** | **ประเพณี/วัฒนธรรม** | **ประวัติความเป็นมา/ความสำคัญ** | **ช่วงเวลา** | **สถานที่ปฏิบัติ** |
|  |  | ประเพณีหล่อเทียนเข้าพรรษาและประเพณีถวายผ้าอาบน้ำฝน |  |  |
| 5 | วันอาสาฬหบูชา | การบูชาในวันเพ็ญ ขึ้น 15 ค่ำ เดือน 8 เนื่องในโอกาสวันคล้ายวันที่พระพุทธเจ้าทรงประกาศพระพุทธศาสนาเป็นครั้งแรก โดยการแสดงปฐมเทศนาโปรดพระปัญจวัคคีย์ ที่ป่าอิสปตนมฤคทายวัน จนพระอัญญาโกณฑัญญะ ได้ บรรลุธรรม และขอบวชเป็นพระภิกษุรูปแรกในพระพุทธ-ศาสนา จนถือได้ว่า เป็นวันแรกที่มีพระพุทธ พระธรรม และพระสงฆ์ ครบเป็นองค์พระรัตนตรัย | วันขึ้น 15 ค่ำ เดือน 8 | - ศาสนาสถานในพื้นที่ |
| 6 | วันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ | วันคล้ายวันพระราชสมภพสมเด็จพระนางเจ้าสิริกิติ์ ผู้ทรงประทานความรัก ความเมตตา และเสียสละความสุขส่วนพระองค์ ส่งเสริมอาชีพ เพื่อพัฒนาคุณภาพชีวิต องค์กรและหน่วยงานต่างๆ ได้จัดที่ไว้สำหรับลงนามถวายพระพร และมีการจัดกิจกรรม/โครงการเทิดพระเกียรติฯ เช่น การบำเพ็ญประโยชน์ รณรงค์ เผยแพร่ ประชาสัมพันธ์พระราชกรณียกิจด้านต่างๆ การจัดนิทรรศการ ประดับธงชาติตามสถานที่ราชการ อาคาร บ้านเรือน ทำบุญตักบาตรเพื่อถวายเป็นพระราชกุศล ร่วมพิธีถวายพระราชสดุดี ฯ | วันที่ 12 สิงหาคมของทุกปี | - ครอบครัว ชุมชน หมู่บ้านอบต. อำเภอจังหวัด ฯ |
| 7 | วันออกพรรษา | วันออกพรรษา หมายถึง วันที่พ้นจากข้อกำหนดทางพระวินัยที่ต้องอยู่ประจำที่ หรือในวัดแห่งเดียวตลอด 3 เดือน  | วันขึ้น 15 ค่ำ เดือน 11 | - ศาสนาสถานในพื้นที่ |

|  |  |  |  |  |
| --- | --- | --- | --- | --- |
| **ลำดับที่** | **ประเพณี/วัฒนธรรม** | **ประวัติความเป็นมา/ความสำคัญ** | **ช่วงเวลา** | **สถานที่ปฏิบัติ** |
|  |  | พระสงฆ์ได้ทำปวารณา เปิดโอกาสให้เพื่อนพระภิกษุว่ากล่าวตักเตือนเรื่องความประพฤติของตน เพื่อให้เกิดความบริสุทธิ์ ความเคารพนับถือและสามัคคีกัน เมื่อออกพรรษาแล้วจะได้นำความรู้จากหลักธรรมและประสบการณ์ที่ได้รับระหว่างพรรษาไปเผยแผ่แก่ประชาชน พุทธศาสนิกชนจะไปทำบุญทำทาน รักษาศีลและฟังธรรมเป็นกรณีพิเศษ |  |  |
| 8 | ประเพณีการทอดกฐิน  | การทอดกฐิน คือ การนำผ้ากฐินไปวางไว้ต่อหน้าพระสงฆ์อย่างต่ำ 5 รูป แล้วให้พระสงฆ์รูปใดรูปหนึ่งที่ได้รับมอบหมายจากคณะสงฆ์ทั้งนั้นเป็นเอกฉันท์ให้เป็นผู้รับกฐินนั้น การทอดกฐินในแต่ละปีกำหนดให้มีการจัดทอดกฐินขึ้นภายใน 1 เดือน หลังวันออกพรรษา โดยวัดที่จะสามารถรับกฐินได้ ต้องมีพระภิกษุจำพรรษาโดยไม่ขาดพรรษาเลย แต่ละวัดสามารถรับกฐินได้ปีละ 1 ครั้ง การทอดกฐินนั้น มีหลายประเภท ในพื้นที่ตำบลสระแก้วส่วนใหญ่จะเป็นกฐินสามัคคี ที่มีเจ้าภาพร่วมกัน จะมีการตั้งคณะทำงานเพื่อดำเนินการ แล้วมีหนังสือบอกบุญไปยังผู้อื่นด้วย | แรม 1 ค่ำ เดือน 11 ถึงกลางเดือน 12 | - ศาสนาสถานในพื้นที่ |
| 9 | ประเพณีลอยกระทง | ลอยกระทง เป็นประเพณีที่ สำคัญ ได้สืบทอดกันมาตั้งแต่โบราณ โดยมีความเชื่อหลายประการ เช่น แสดงความสำนึกถึงบุญคุณของแม่น้ำที่เราได้อาศัยน้ำกินน้ำใช้ การขอขมาต่อพระแม่คงคาที่ได้ทิ้งสิ่งปฏิกูล | วันเพ็ญ(ขึ้น 15 ค่ำ)เดือน 12 | ในพื้นที่ตำบลและใกล้เคียง |
| **ลำดับที่** | **ประเพณี/วัฒนธรรม** | **ประวัติความเป็นมา/ความสำคัญ** | **ช่วงเวลา** | **สถานที่ปฏิบัติ** |
|  |  | ต่างๆ ลงไปในน้ำ การสะเดาะเคราะห์ และสิ่งไม่ดีต่างๆ ให้ลอยตามแม่น้ำไปกับกระทง และยังเป็นการส่งเสริมการท่องเที่ยวอีกด้วย |  |  |
| 10 | วันเฉลิมพระชนมพรรษาพระบาทสมเด็จพระเจ้าอยู่หัว | วันที่ระลึกคล้ายวันพระบรมราชสมภพพระบาทสมเด็จพระเจ้าอยู่หัว ภูมิพลอดุลยเดชฯ พระผู้ทรงกอปรด้วยพระวิริยะอุตสาหะ บำเพ็ญพระราชกรณียกิจนานัปการ ด้วยพระราชประสงค์ที่จะให้ประชาชนทุกหมู่เหล่า ไม่เลือกชาติ ศาสนา ที่อยู่ใต้พระบรมโพธิสมภารและประเทศชาติ มีความผาสุก และเจริญก้าวยิ่งๆขึ้น องค์กรและหน่วยงานต่างๆ ได้จัดที่ไว้สำหรับลงนามถวายพระพร และมีการจัดกิจกรรม/โครงการเทิดพระเกียรติฯ เช่น การบำเพ็ญประโยชน์ รณรงค์ เผยแพร่ ประชาสัมพันธ์พระราชกรณียกิจด้านต่างๆ การจัดนิทรรศการ ประดับธงชาติตามสถานที่ราชการ อาคาร บ้านเรือน ทำบุญตักบาตรเพื่อถวายเป็นพระราชกุศล และร่วมพิธีถวายพระราชสดุดี ฯ | วันที่ 5 ธันวาคมของทุกปี |  - ครอบครัว ชุมชน หมู่บ้านอบต. อำเภอจังหวัด ฯ |
| 11 | พิธีกรรมเกี่ยวกับการแต่งงาน | พิธีกรรมเกี่ยวกับการแต่งงาน สมัยโบราณมีขั้นตอนต่างๆ หลายขั้นตอน เริ่มจากการเกี้ยวพาราสี การทาบทาม การสู่ขอ และการแต่งงาน เมื่อขบวนเจ้าบ่าวไปถึงบ้านเจ้าสาวมักจะถูกปิดทางไม่ให้เข้าไป ต้องมีการจ่ายค่าผ่านทาง ญาติเจ้าสาวจะจูงมือเจ้าบ่าวไปในห้องประกอบพิธี เมื่อได้มี | มีการดูฤกษ์ยามวันดี ได้ตลอดทั้งปี  | ส่วนใหญ่จะจัดบ้านเจ้าสาวหรือสถานที่ต่างๆ ตามความสะดวก |
| **ลำดับที่** | **ประเพณี/วัฒนธรรม** | **ประวัติความเป็นมา/ความสำคัญ** | **ช่วงเวลา** | **สถานที่ปฏิบัติ** |
|  |  | การตรวจสอบสินสอดทองหมั้นเรียบร้อยแล้ว จึงประกอบพิธีสงฆ์ ถวายภัตตาหาร แล้วมีพิธีกราบหมอน เจ้าบ่าวมอบของขวัญให้เจ้าสาว เป็นอันเสร็จพิธีและมีการเลี้ยงแขก ตกค่ำจะมีพิธีห้องหอให้คู่บ่าวสาว เรียกว่า “การเรียงสาดเรียงหมอน” |  |  |
| 12 | ประเพณีการบวชนาค | ตามประเพณีชายไทย อายุ 20 ปีบริบูรณ์ จะต้องบวชทดแทนบุญคุณพ่อแม่ การบวชสมัยก่อนต้องบวชกัน 1 พรรษาปัจจุบันระยะเวลาอาจจะน้อย เช่น 7 วัน 15 วัน 30 วัน การบวชถือได้ว่า ผู้บวชจะได้ศึกษาถึงหลักธรรมคำสอนของพระพุทธเจ้าเพื่อจะนำไปปฏิบัติอย่างเคร่งครัด มีความอดทนอดกลั้น และเข้าใจโลกธรรม | มีการดูฤกษ์ยามวันดี ได้ตลอดทั้งปี  | - ศาสนาสถานในพื้นที่ |

**ฐานข้อมูลภูมิปัญญาท้องถิ่น/ปราชญ์ชาวบ้าน**

|  |  |  |  |
| --- | --- | --- | --- |
| **ที่** |  **ชื่อ - สกุล** | **ประเภท** | **ที่อยู่ที่สามารถติดต่อได้****16/06/60** |
| 1 | นางกุหลาบ สมโภชน์ | การทำกาละแมโบราณ | 18 ม.1 ต.หาดนางแก้ว |
| 2 | นางฉลอง บุญแม้น | การทำกาละแมโบราณ | 25 ม.1 ต.หาดนางแก้ว |
| 3 | นายสุชาติ อินทนัน | ปี่พาทย์มอญ | ม.2 ต.หาดนางแก้ว  |
| 4 | นางบุญมาก จำปา | ทำบายศรี | 89 ม.2 ต.หาดนางแก้ว |
| 5 | นายดนัย เหยี่ยวมนต์ชัย | ปี่พาทย์มอญ | 68 ม.2 ต.หาดนางแก้ว |
| 6 | นางอารี เหยี่ยวมนต์ชัย | ปีพาทย์มอญ | 68 ม.2 ต.หาดนางแก้ว |
| 7 | นางทองหยิบ ผามั่น | ทำบายศรี | 45 ม.6 ต.หาดนางแก้ว |
| 8 | นางพิน สร้อยมณี | ทำบายศรี | 56 ม.6 ต.หาดนางแก้ว  |
| 9 | นายกิตติศักดิ์ สืบพันธุ์ | การทำขวัญนาค | 15 ม.6 ต.หาดนางแก้ว |
| 10 | น.ส.ประมวล จวงจันทร์ | การสานปลาตะเพียน | ม.6 ต.หาดนางแก้ว  |